**Utlysning: Uprisen søker fem ungdommer til å sitte i nominasjonsjuryen**

*Går du på ungdomsskolen og ønsker en utfordring? Uprisen søker fem elever fra hele landet som skal nominere 5 bøker til Uprisen 2018.*

**Vi leter etter…**

Entusiastiske ungdommer med interesse for litteratur.

**Nominasjonsjuryens oppgave**

**… er å lese alle anmeldelsene på uprisen.no grundig, og sammen nominere de 5 bøkene som er best likt.** Du skal ikke nominere dine favorittbøker, men bøkene som du mener er best likt på uprisen.no. Du skal altså ikke lese bøkene, men anmeldelsene. Det vil være ca. 1000 anmeldelser som skal leses og vurderes (ca. 400 sider).

Nominasjonsjuryen møtes i Oslo onsdag 17. januar 2018. Her vil du møte fire andre engasjerte og forberedte ungdommer. Møtet ledes av en fra Foreningen !les. Etter møtet filmer vi juryen som selv annonserer de fem nominerte. Deretter avslutter vi med middag.

Møtet starter ca. kl. 10 og vi avslutter senest kl. 18.

Jurymedlemmene får en bokgave og en attest. Alle reiseutgifter blir dekket.

Vi oppfordrer gutter til å søke.

**Viktige datoer:**20. november: søknadsfrist  
15. desember: Frist for å legge inn anmeldelser på uprisen.no. Anmeldelsene sendes nominasjonsjuryen i løpet av noen dager.  
17. januar: Jurymøte i Oslo

**Søknaden består av tre deler:**

1. **Skriv litt om deg selv, hvorfor du er engasjert og hva du kan bidra med.**

Hvorfor skal DU sitte i nominasjonsjuryen. Hvordan dere skal finne frem til de beste bøkene basert på anmeldelsene.

Litt om deg selv: Hvor bor du? Hvorfor vil du gjøre en god jobb? Vil du kunne samarbeide godt med de andre i nominasjonsjuryen?

1. **Oppgave: Vurder tre anmeldelser**

Vedlagt ligger tre anmeldelser. Hvilken bok mener du bør nomineres og gå videre til neste runde? Skriv litt om hvorfor. Dette er din sjanse til å vise at du kan vurdere en bok ut i fra anmeldelsene.

1. **Bekreftelse fra foreldre/foresatte og skole**

Fyll ut og signer vedlagte skjema.

**Vær oppmerksom på at…**

Uprisen har offentlig interesse og nominasjonene vil få medieoppmerksomhet. Navn og bilde på jurymedlemmene vil bli publisert på våre hjemmesider og på facebook.

Jurymedlemmene må selv komme deg til Oslo S hvor de blir møtt av Foreningen !les. Alle reiseutgifter vil bli dekket.

Vi gleder oss til å møte deg!

Foreningen !les

**Nominasjonsjury Uprisen 2017**

Søknad sendes på e-post til [bjarte@foreningenles.no](mailto:bjarte@foreningenles.no)

Søknadsfrist: **20. november 2017**

**Har du spørsmål?** Kontakt Bjarte Bakken i Foreningen !les: [bjarte@foreningenles.no](mailto:bjarte@foreningenles.no) eller 97569190

**Del 1**

|  |
| --- |
| **Søkers navn:** |
| **Adresse:** |
| **Skole og klasse:** |
| **E-postadresse:** |
| **Telefonnummer:** |
| **Fødselsår:** |

|  |
| --- |
| **Skriv kort om deg selv, hvorfor du ønsker å sitte i nominasjonsjuryen og hva som er viktig for juryen å tenke på når de skal velge ut de fem bøkene:** |

**Del 2**

|  |
| --- |
| **Vedlagt ligger tre anmeldelser. Hvilken bok mener du bør nomineres? Husk å begrunne meningen din! (Bruk gjerne et eget ark)** |

**Del 3**

|  |
| --- |
| **Bekreftelse fra foreldre/foresatte: Jeg bekrefter at \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ får reise alene til Oslo for å delta på nominasjonsmøte til Uprisen.**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Sted, dato og signatur** |

|  |
| --- |
| **Bekreftelse fra kontaktlærer/skole:**  **Jeg bekrefter at \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ får fri fra skolen for å delta på nominasjonsmøte til Uprisen.**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Sted, dato og signatur** |

Bekreftelsen scannes og sendes digitalt sammen med resten av søknaden.

***Uprisen har offentlig interesse og nominasjonene vil få medieoppmerksomhet. Navn og bilde på jurymedlemmene vil bli publisert på våre hjemmesider og på facebook.***

***Jurymedlemmene må selv komme deg til Oslo S hvor de blir møtt av Foreningen !les. Alle reiseutgifter vil bli dekket.***

***Vedlegg: tre anmeldelser fra uprisen.no***

**1.  
Anmeldelse av «Vega: Kampen for en ny verden» – av Elin Viktoria Unstad**

Norges svar på Legend Triologien (Marie Lu)   
   
Vega lever et vanlig liv i Nyhåp. En verden full av solceller. Hun har gode resultater, en bra familie og en kul bestevenninne. Men når tanten til Vega, Ella, dør tar livet og svinger henne i en ny retning. Når Vega finner ut at tantens død ikke var noen ulykke, blir hun dratt inn i en kamp om liv og død. Ledelsen i Nyhåp er ikke like bra som folk tror den er …

Dette er en spennende bok av Elin Viktoria Unstad. Den holder deg på pinnen gjennom meste parten av boka. Vega er en flott hovedperson, og et godt forbilde. Personlig mener jeg at boken er Norges svar på Legend triologien av Marie Lu. Begge bøkene er full med spenning og ødelagte styrer. Begge bøkene tar fatt på fremtiden, på en måte vi aldri har sett før. Hvis du vil lese Vega, les også Lengend triologien. Liker du Vega vil du ikke angre. Legend triologien er noen av mine favoritt bøker, jeg likte Vega ganske godt. Den hadde sine "flaws", men den holdt spenningen oppe og prøvde alltid å utnytte sitt fulle potensiale. Min mening er nok at det er den beste norske ungdomsboken jeg har lest gjennom tidene.

Terningkast: en norsk 6er

**2.**

**Anmeldelse av «Lydighetsprøven» av Bjørn Ingvaldsen**

En tenkt fortelling om Alvis Piss.

Hva skjedde med Alvis? Hvorfor gjorde han det han gjorde? Hva er det med Duncan?  
Hvorfor gjorde han det?

Med en gang jeg begynte og lese denne boka ble jeg opphengt. Den starter rett på sak, og den har en utrolig viktig melding.

Den har liksom ikke noe spenningstopp, men den er like spennende hele tiden. Man blir overasket over hvor ekte den føles ut. Man ville liksom legge fra seg boken når man virkelig begynte og forstå handlingen.

Slutten var utrolig. Det var så gripende og trist. Hvorfor ville de gjort det?

Jeg ble så irritert på boka ofte, men skjønte at det var på en bra måte. For det gjorde bare at jeg ville lese mer. Det ble veldig provoserende ofte. Men jeg kunne ikke ønsket noe annet.

Denne boka er bare utrolig bra! Jeg mener alle burde lese den, for da skjønner de hvor viktig denne handlinger er i verden nå. Den var veldig bra, men det var noe som ikke gikk helt opp før slutten. Derfor gir jeg den en 5+. Bra jobba Bjørn! Fantastisk bok.

**3.**

**Anmeldelse av «Kan vi bare late som» av Camilla Helene Sandmo**

Når jeg leste denne boka greide jeg nesten ikke å legge den ifra meg fordi det var så spennende å lese. Boken passer til både jenter og gutter å jeg tror at mange kan kjenne seg igjen når de leser denne boken.

Boken handler om 14 år gamle Emma, som er kunstløper. Hun har en søster som heter Oda, hun er skikkelig skoleflink og skal alltid vise frem sekserne sine. Emma har ikke gode karakterer, og når noen/noe plager henne lager hun en ny sim og ser på at den sulter, drukner osv.

Så møter hun Jossi, hun er på hockey-laget, og de må dele isen med dem.  
De lager et veddemål og snart har de ett sterkt vennskap, som leder til kjærlighet.  
Emma finner snart ut at ikke alt er på plass i Jossi sitt liv.

Emma er en karakter som kanskje mange tenårings jenter kan kjenne seg igjen i,  
sure, furtende og sjalue.

forfatteren har gjort en god jobb med å ta frem mange situasjoner i en ungdom sitt liv.  
Jeg synes at folk som ikke er så veldig leseglade burde prøve å lese denne boken fordi den er spennende og morsom, jeg personlig liker humoren til Emma. Derfor gir jeg denne boka terningkast 5.